Emporium

Emporium — Bakı şəhərində fəaliyyət göstərən univermaq. Univermaq nəzdində dünya brendlərinə məxsus geyimlər, aksesuarlar, kosmetika və parfümeriya, zərgərlik məmulatları və ev əşyaları təqdim olunur. Univermaq, Port Baku kompleksində yerləşir. 

Univermaqda, 500-dən artıq beynəlxalq brendin məhsulları təqdim olunur.Sahəsi 12500 m² olan “Emporium”, Azərbaycanın ən böyük univermağıdır.   Univermaqda təmsil olunan brendlər arasında Kering holdinqinə məxsus Saint Laurent, Gucci və Bottega Veneta brendləri, LVMH holdinginə məxsus Fendi, Dior, Guerlain, Hermès, Loewe, Estée Lauder Group-a aid Estée Lauder, Tom Ford, Kilian Paris, Bobbi Brown həmçinin müstəqil olaraq Prada, Miu Miu, Jacquemus, Alexander Wang, Chanel, Jimmy Choo, Dr. Vranjes Firenze, Dolce & Gabbana, Etro, Ralph Lauren və s. var.

Emporium, məşhur dünya brendlərini təqdim edən platforma kimi çıxış edərək, McQueen brendi ilə eksklüziv əməkdaşlıq etmiş və sənaye lideri olaraq bir sıra moda nümayişlərinə ev sahibliyi etmişdir.

İl ərzində təxminən 400 000-dən çox  ziyarətçi qəbul edən “Emporium” ziyarətçilərinin 60 000 dən çoxu  turistlərdir.   

 Tarixi 
300px|thumb|left|Neftçilər prospektində tarixi binada yerləşən ilk "Emporium" binası
Bakı şəhərində 700 m² sahəyə malik ilk “Emporium” mağazası 2005 ci ildə, Neftçilər prospektində açılmışdır. Bu mağaza Azərbaycanda beynəlxalq moda brendlərini təqdim edən məkanlardan biri idi.  2008 ci ildə brend, “Emporium Scoop” adlı ikinci mağazasını, 2011 ci ildə isə Port Baku Towers kompleksi nəzdində Yaponiyadan olan “Garde” memarlıq studiyası tərəfindən layihələndirilmiş 2500 m²  mağazasını açır. 

2014 cü ildə, Port Baku Mall ünvanında, 12500 m², üç mərtəbəli univermaq kimi formalaşdırılır və konseptual “Emporium Men” və “Emporium Young” mağazalarının işinə start verilir. Bu məkanların əsas memarlıq layihələri də “Garde” dizayn studiyası tərəfindən hazırlanmışdır. 

 Bina və memarlıq 

Univermağın interyer dizaynında Şərq və Qərb elementləri birləşdirilmişdir: mərmər səthlər, teksturalı daş divar üzləmələri və ağac materiallarının vəhdəti ilə açıq və planlı mühitlər formalaşdırılmışdır. "Emporium"un konsepsiyası çərçivəsində "Garde" memarlıq studiyası interyeri avanqard, etnik və minimalist üslublar ilə zənginləşdirmişdir. Mərkəzi məqam olaraq mərmər və perforasiya olunmuş metal elementlər, yamac podiumlar və xüsusi dizayn olunmuş guşələr; naviqasiya panelləri və böyük ekranlar isə modern təcrübə atmosferi yaratmışdır. 

 Şöbələr və brendlər 

Univermağın qadın geyimləri şöbəsində Gucci, Moncler, Saint Laurent, Bottega Veneta kimi brendlərin konseptual mağazaları fəaliyyət göstərir. Eyni zamanda, Prada, Miu Miu, Loewe, Victoria Beckham, David Koma, Zimmermann kimi dizayner markaları da təklif olunur.

Univermağın ayaqqabı və aksesuarlar şöbəsində Saint Laurent, Bottega Veneta, Gucci, Prada, Miu Miu, Coach və s. markaların məhsulları təqdim edilir. “Emporium”un kişi geyimləri Dior, Gucci, Fendi, Prada kimi brendlərin məhsulları ilə yanaşı, Lubiam, Caruso, Zegna kimi markaların məhsulları da təqdim olunur.
180px|thumb|right|Parfümeriya və kosmetika şöbəsi aparıcı brendlərin gözəllik və baxım məhsullarını təqdim edir.
Univermağın  uşaq şöbəsində Dolce & Gabbana, Ralph Lauren, Dior, Emporio Armani, Burberry kimi brendlərin məhsulları, "Emporium Young" şöbəsində isə Jacquemus, Acne Studios, Alexander Wang, Toteme, Christopher Esber, Ganni, Sporty & Rich  və sair brendlərin məhsulları yer alır. Bu şöbədə həm pop-up təqdimatlar, gənc dizaynerlərlə görüşlər  təşkil olunur. 

Univermaqda məşhur Chaumet və Damiani brendləri, həmçinin Fendi, Versace, Saint Laurent və sair dəb brendlərinin zinət əşyaları təqdim olunur. Damiani brendinin və ailəsinin nümayəndəsi, Corcio Damianinin Bakıya səfəri zamanı, brendin rəsmi səfiri olan, model Madalina Genea “Emporium”da keçirilən Damiani tədbirində iştirak etmişdir. 

Univermağın parfümeriya və kosmetika şöbəsində Hermès, Chanel, Dior, Givenchy, Tom Ford, Giorgio Armani Beauty, Hermès Beauty, YSL Beauty, La Mer, Guerlain və digər brendlərin məhsulları təqdim edilir. Şöbədə mütəmadi olaraq master-klasslar, məhsul təqdimatları və tematik tədbirlər təşkil edilir. Burada "Tiziana Terenzi", "Alexandre J" və digər niş parfümeriya brendlərinin təsisçiləri ilə görüşlər keçirilmişdir.

Emporium Ev əşyaları şöbəsində isə "Dolce & Gabbana", "Ralph Lauren" , "Etro", "L’Objet" və sair brendlərin interyer və həyat tərzi məhsulları təqdim olunur.

 Mədəni əhəmiyyət 
230px|thumb|right|McQueen brendinin xüsusi olaraq "Emporium" üçün dizayn etdiyi çanta modeli
Yerli və beynəlxalq mediada “Emporium”,  Bakının əsas dəb ünvanı kimi tanınır.  Vogue Russia butik interyerini və təqdimat tərzini Paris və Londonun tanınmış dəb evlərinə bənzətmişdir.

Fransanın "Le Point"nəşri isə "Emporium"u “Azərbaycanın lüks simvolu” adlandırmışdır.

"Emporium”un McQueen və Eliee Saab brendləri ilə eksklüziv əməkdaşlığı sayəsində bu brendlər xüsusi olaraq “Emporium” müştəriləri üçün kolleksiyalar hazırlmışdır.  

Univermağın qadın geyimləri şöbəsində David Koma, Yves Salomon, Elie Saab brendlərinin təqdimatı keçirilmişdir. 

COVID-19 pandemiyası zamanı “Emporium” Bakıda ilk, onlayn dəb nümayişi keçirmişdir.

 İstinadlar 

Kateqoriya:Azərbaycan şirkətləri
Kateqoriya:Bakıdakı ticarət mərkəzləri
Kateqoriya:2005-ci ildə Azərbaycanda yarananlar
Kateqoriya:Azərbaycanda dəb